Martin Vinazer

Martin Vinazer (* 1674 a Urtijëi; † 1744 a Urtijëi) fova n scultëur de Gherdëina dla familia di scultëures Vinazer.
 Vita 
Martin, l mut plu jëun de Melchior, ie nasciú  sa Pescosta a Urtijëi. Ël à mparà a ziplé da si fra Baldasar. Per ot ani iel stat a mparé a Unieja y a Roma coche n pò udëi dala  lëtra che l ova scrit al magistrat de Bulsan per deventé zitadin de chëla zità ma che ti fova nia garatà.  Plu tert savons che l stajova tl meje  Bleje a Urtijëi.

N si nepot, mut de si mut Mathias, che se tlamova  Giuseppe Antonio Vinazer (* Bula 1749; † Toledo 1804), fova jit tla Spania ulache l laurova sciche scultëur tl sas. Ël ie cunesciú a Toledo sciche José Antonio Finacer.

 Opres 
miniatura|lëur tardiv dl 1742

Adum cun l fra Dominic (1666–1736) à Martin Vinazer ziplà  auteresc a Bulsan y tla Val dl Isarc.

Tl  Museum Gherdëina, tl Museum de Tluses, tl Museum Diozesan de Persenon y tl Diözesanmuseum Persenon y tl Österreichisches Museum für Volkskunde  a Viena ie da udëi si opres. N bust reliquia dl 1715 ie da udëi tla dlieja   Mariaheimweg a Bulsan, na statua de n sant tl ciastel Sumersberg a Gudon, scultures di apostuli Piere y Paul sul majer autere dla dlieja de Ciastel,  san Nepomuk a Bulsan y n crist tla dlieja de Tluses, y tla dlieja de San Piere. Tla Chiesa della Madonna di Lourdes  a Roa Castello Tesino iel na deposizion for de Martin Vinazer.

Tla Moravska-Galerie in Brno iel na Santa Elisabeta y  San Giuani Batista dl 1722.

 Cëla ënghe 
 Scultëures de Gherdëina 
 Bibliografia 
 Martin Vinazer, te: Hans Vollmer: Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 34: Urliens–Vzal. E. A. Seemann, Leipzig 1940, p. 378–379. 
 Cirillo Dell’Antonio: Artisti ladini 1580–1939. Ed. della Scuola D’Arte, Trento 1951, OCLC 81507118 (talian).
 Nicolò Rasmo: Recenti contributi a Martino Vinazer: 1674–1744. In: Kultur des Etschlandes. XI (1957), 1–4, p. 156–157 (talian).
 Nicolò Rasmo: Gli scultori Vinazer: origini dell'attività scultorea in Val Gardena. Museum Gherdëina , Urtijëi 1989, OCLC 797318611.
 Lucio Rosa (Regia), Josef Unterer (Text): I Vinazer na familia de scultëures. Film tla rujnedes tudësch, talian y ladin. Produzion Studio Film TV per Rai Bulsan 1997.

 Cunliamënc web 

 N valguni de si lëures
 Museum Gherdëina a Urtijëi

 Notes 

Vinazer, Martin
Vinazer, Martin
Vinazer, Martin
Vinazer, Martin
Vinazer, Martin